|  |  |
| --- | --- |
| Тема | **Ия белән хәбәрнең җөмләдәге урыны. Ия белән хәбәр арасына сызык кую очраклары.** |
| Максат | Белем бирү:  -ия белән хәбәр арасында сызык куелу очраклары буенча белемнәрне тирәнәйтү;  үстерү:  - яңа кагыйдәне куллану күнекмәсен формалаштыру;  -нәтиҗә ясау, мөстәкыйль эшли белү сәләтен арттыру;  -бәйләнешле сөйләм телен үстерү;  тәрбияви:  - туган телебезгә, татар халык җырларына кызыксыну уяту;  -төркемдә эшли белү сәләтен тәрбияләү. |
| Төп төшенчәләр | Инверсия, сызык, ия, хәбәр, туры сүз тәртибе, кире сүз тәртибе. |
| Төп ресурслар | Биремнәр белән карточкалар, презентация, видеодәрес. |
| Өстәмә ресурслар | [1.https://nsportal.ru/shkola/rodnoy-yazyk-i-literatura/library/2012/11/24/iya-beln-khbr-arasynda-syzyk](https://nsportal.ru/shkola/rodnoy-yazyk-i-literatura/library/2012/11/24/iya-beln-khbr-arasynda-syzyk)  2.<https://infourok.ru/konspekt_uroka_po_tatarskomu_yazyku_na_temuiya_beln_hbr_arasynda_syzyk7_syynyf-466817.htm> |
| **Дәрес барышы** | |
| I этап.  Оештыру, мотивация | **1.Тактадагы эпиграфны уку:**  *“Туган тел”- иң әйбәт шигырь.*  *Туган тел”-иң әйбәт китап.*  *“Туган тел”-иң әйбәт җыр.*  *“Туган тел”-иң әйбәт тел. (Р.Миңнуллин)*  **2.Туган тел, аның көче, әһәмияте турында сөйләшү.**  **3.Проблемалы сорауга җавап эзләү.**  -Узган дәрестә без җөмлә, аның грамматик нигезе булган ия һәм хәбәр турында сөйләштек. (Җөмләләрнең төзелешенә игътибарны юнәлтү, җөмләләрнең грамматик нигезләрен табу).  – Ни өчен бу җөмләләрдә ия белән хәбәр арасында сызык куелган? Бу кагыйдәне без беләбезме? Тагын ия белән хәбәр арасында кайчан сызык куела?  –Димәк, бүген дәресебезнең темасы нинди булыр? |
| II этап. Уку мәсьәләсен чишү | **4. Карточкалар белән эш (төркемдә)**  *“Җыр бит ул сер. Аны тыңлый белергә генә кирәк. Җыр борынгылардан калган хикмәт. Җыр халыкның байлыгы ул”(А.Гыйләҗев)*  **-**Бирелгән җөмләләрдән ия белән хәбәрне табабыз, хәбәрнең нинди сүз төркеме белән белдерелгәнен әйтәбез.  -Сез ничек уйлыйсыз, бу җөмләләрдә тыныш билгеләре җитәме?  -Әйдәгез, җитмәгән тыныш билгеләрен куеп чыгыйк әле. (тактада эш, төркемнәрдәге фикерләр тыңлана)  -Ни өчен сезнең төрле тыныш билгеләре булды соң?  -Димәк, без бүген үзебезгә нинди максат куярбыз?  **5. Кластер алымы. (**Дәреслектән кагыйдәне уку, нәтиҗә ясау).        *“Җыр бит ул – сер. Аны тыңлый белергә генә кирәк. Җыр – борынгылардан калган хикмәт. Җыр – халыкның байлыгы ул”(А.Гыйләҗев)*  -Мәшһүр язучыбыз А.Гыйләҗевның сүзләренә игътибар итик әле. Татар халкы гомер-гомергә моңлы, җырлы халык булган. Шатлыгы булса да, кайгы килсә дә ул һәрвакыт моңланган. (татар халык җырлары, аларның тәрбияви әһәмияте турында кыскача сөйләшү).  **6.Ныгыту өчен күнегү. (парларда эш)**  **-**Таблицада бирелгән мәкальләрнең беренче өлешен икенче өлеше белән тоташтыр, тиешле урыннарга сызык куй.   |  |  | | --- | --- | | Әдәп башы | теле бар. | | Татлы тел | белемнең ачкычы | | Иле барның | иркә гөлем | | Тел | тел. | | Туган телем | күңел көзгесе | | Тел | тимер капканы ачар |   -Җавапларны тикшерү. Кайда һәм ни өчен сызык куйдыгыз?  Әдәп башы — тел.  Татлы тел тимер капканы ачар  Иле барның теле бар.  Тел – күңел көзгесе.  Туган телем – иркә гөлем.  Тел - белемнең ачкычы.  **7.Уен “ Кем белә?” Төркемнәрдә эш.**  Бирем. Калын хәрефләр белән бирелгән җөмләләр бер-берсеннән ничек аерыла? Фикереңне аңлат.  ***Мин зур түгел.*** *Мин*  *Үзем кадәр генә.*  *Тезләнмә!*  ***Бәләкәй түгел мин.*** *Мин*  *Үзем кадәр әле. (Р.Фәйзуллин)*  -Нәтиҗә яса. Ия белән хәбәрнең урыны ике җөмләдә ике төрле. Ни өчен?  **-Нәтиҗә:** татар телендә ия хәбәрдән алда килә. Бу – туры сүз тәртибе. Шигърияттә ия хәбәрдән соң да урнашырга мөмкин. Бу – кире сүз тәртибе, ягъни инверсия дип атала.(кагыйдәне китаптан табып уку)  **8. Белемнәрне тикшерү. График диктант.**  -Дәфтәрләргә өстән аска 1 дән 7 гә кадәр саннар языгыз. Бирелгән җөмләдә сызык куелса, “+” билгесе, куелмаса “-“ билгесе куясыз.   |  |  |  | | --- | --- | --- | | 1. | - | Талантлы кеше горур була (Т.Миңнуллин) | | 2. | + | Шагыйрь- халык күңеленең барометры! (Ш.Галиев) | | 3. | + | Шигърият – җыр ул. (И.Юзеев) | | 4 | - | Тел кешене гөл итә,тел кешене көл итә. (Кави Латыйп) | | 5. | + | Шагыйрь шигырь язучы гына түгел, шагыйрь – үзе шигырь ул. (Хәсән Туфан\_ | | 6. | + | Шигърият ул – тереклекнең чиста елмаюы. (К.Булатова) | | 7. | + | Шигырь – тылсым ул.( Р.Әхмәтҗанов) | |
| III этап. Рефлексия | – Хәзер нәтиҗә ясыйк. Без бүген нинди максат куйган идек? Нәрсәләр белдек? Нәрсәләр әле аңлашылмады?  **9. Чемодан, иттарткыч, кәрҗин алымы.**  **10. Өй эше.**  - мәҗбүри эш. Кагыйдәне кабатларга, ия белән хәбәр арасында сызык булу очрагына 5 җөмлә уйлап язарга;  - ярымиҗади эш. Кагыйдәгә туры килгән 5 мәкаль табып язарга;  - иҗади эш. Интернеттан туган тел турында җырлар тыңларга һәм җыр текстыннан инверсия күренешенә 3 мисал язарга. |